b"\n_START_ARTICLE_\nMis-Teeq\n_START_SECTION_\nDebutul cu materialul \xe2\x80\x9eLickin' On Both Sides\xe2\x80\x9d\n_START_PARAGRAPH_\nAlesha Dixon al\xc4\x83turi de Su-Elise Nash, Sabrina Washington \xc8\x99i Zena McNally au pus bazele forma\xc8\x9biei, \xc3\xaen anul 2000. Grupul \xc8\x99i-a lansat discul single de debut, \xe2\x80\x9eWhy?\xe2\x80\x9d, la finele anului 2000, c\xc3\xa2ntec ce s-a pozi\xc8\x9bionat pe locul 8 \xc3\xaen Regatul Unit. Ulterior, McNally a hot\xc4\x83r\xc3\xa2t s\xc4\x83 \xc3\xaenceap\xc4\x83 o carier\xc4\x83 pe cont propriu, p\xc4\x83r\xc4\x83sind forma\xc8\x9bia la scurt timp de la \xc3\xaenfiin\xc8\x9bare. Cel de-al doilea disc single al grupului, \xe2\x80\x9eAll I Want\xe2\x80\x9d, a ob\xc8\x9binut pozi\xc8\x9bia cu num\xc4\x83rul 2 \xc3\xaen UK Singles Chart \xc8\x99i s-a clasat \xc3\xaen top 40 \xc3\xaen Belgia \xc8\x99i Australia._NEWLINE_Albumul de debut al Mis-Teeq, Lickin' On Both Sides, a fost lansat la data de 27 octombrie 2001. De pe acesta au mai fost extrase alte trei discuri single. \xe2\x80\x9eOne Night Stand\xe2\x80\x9d, s-a clasat \xc3\xaen top 20 \xc3\xaen Australia (locul 17), Danemarca (locul 17), Regatul Unit (locul 5) \xc8\x99i a devenit cel mai mare hit al grupului \xc3\xaen Elve\xc8\x9bia. \xe2\x80\x9eB with Me\xe2\x80\x9d a fost cel de-al doilea hit de top 20 al forma\xc8\x9biei \xc3\xaen Australia. Ultima lansare de pe material a constituit-o un single dublu, \xe2\x80\x9eRoll On/This Is How We Do It\xe2\x80\x9d, ce s-a pozi\xc8\x9bionat pe locul 25 \xc3\xaen Olanda. \xc3\x8en urma succesului \xc3\xaenregistrat cu albumul de debut, Mis-Teeq au devenit, \xc3\xaen 2003, imaginea magazinelor JD Sports, ce comercializau pe teritoriul Angliei._NEWLINE_Materialul a ob\xc8\x9binut locul 3 \xc3\xaen UK Albums Chart, primind dublu disc de platin\xc4\x83, pentru v\xc3\xa2nz\xc4\x83ri de peste 600.000 de exemplare. UK Mix ofer\xc4\x83 discului o recenzie pozitiv\xc4\x83, acord\xc3\xa2nd albumului cinci puncte dintr-un total de cinci, sus\xc8\x9bin\xc3\xa2nd faptul c\xc4\x83 \xe2\x80\x9edup\xc4\x83 succesul celor trei discuri single de top 10 [...] sose\xc8\x99te un material plin de poten\xc8\x9biale hituri pentru Sabrina, Su-Elise \xc8\x99i Alesha. [...] pentru un album de debut acesta este o adev\xc4\x83rat\xc4\x83 realizare.\xe2\x80\x9d\n_START_SECTION_\nSuccesului interna\xc8\x9bional \xc8\x99i desp\xc4\x83r\xc8\x9birea\n_START_PARAGRAPH_\nDup\xc4\x83 succesul primului album, forma\xc8\x9bia, a lansat un nou disc single, \xe2\x80\x9eScandalous\xe2\x80\x9d. Acesta a devenit un hit la nivel mondial, fiind clasat \xc3\xaen top 10 \xc3\xaen Australia, Danemarca, Irlanda, Noua Zeeland\xc4\x83 \xc8\x99i Regatul Unit \xc8\x99i c\xc3\xa2\xc8\x99tig\xc3\xa2nd locuri de top 40 \xc3\xaen majoritatea clasamentelor. C\xc3\xa2ntecul constituie \xc8\x99i debutul grupului \xc3\xaen Statele Unite ale Americii, pozi\xc8\x9bion\xc3\xa2ndu-se pe locul 35 \xc3\xaen Billboard Hot 100 \xc8\x99i pe locul 7 \xc3\xaen Billboard Hot Dance Airplay._NEWLINE_Cel de-al doilea material discografic al forma\xc8\x9biei, Eye Candy, a \xc3\xaenceput a fi comercializat \xc3\xaencep\xc3\xa2nd cu data de 29 martie 2003. Albumul a debutat pe locul 6 \xc3\xaen UK Albums Chart, o clasare mai slab\xc4\x83 dec\xc3\xa2t cea a predecesorului s\xc4\x83u, ce a ob\xc8\x9binut treapta cu num\xc4\x83rul 3. Eye Candy a activat mediocru la nivel mondial, ob\xc8\x9bin\xc3\xa2nd clas\xc4\x83ri de top 40 doar \xc3\xaen Noua Zeeland\xc4\x83. Discul a primit \xc3\xaen general recenzii pozitive din partea criticilor muzicali de specialitate. UK Mix sus\xc8\x9bine faptul c\xc4\x83 \xe2\x80\x9eEye Candy \xc3\xae\xc8\x99i pierde influen\xc8\x9bele urbane, concentr\xc3\xa2ndu-se mai mult asupra unui sound R&B [...] \xc3\x8en mare, albumul nu este la fel de interesant ca predecesorul s\xc4\x83u, \xc3\xaens\xc4\x83 reprezint\xc4\x83 un material R&B de calitate superioar\xc4\x83\xe2\x80\x9d. Andrew Lynch, jurnalist al publica\xc8\x9biei Entertainment (Irlanda), nume\xc8\x99te albumul \xe2\x80\x9eun mixaj dinamic de piese dansabile [...] \xc8\x99i refrene pop ame\xc8\x9bitoare\xe2\x80\x9d. Angus Batey (Yahoo!) ofer\xc4\x83 materialului pot puncte dintr-un total de zece, apreciind \xc3\xaentr-un mod pozitiv piesele \xe2\x80\x9eNitro\xe2\x80\x9d, \xe2\x80\x9eScandalous\xe2\x80\x9d \xc8\x99i \xe2\x80\x9eThat's Just Not Me\xe2\x80\x9d._NEWLINE_Cel de-al doilea extras pe single, \xe2\x80\x9eCan't Get It Back\xe2\x80\x9d, a debutat pe locul 8 \xc3\xaen UK Singles Chart, intr\xc3\xa2nd \xc3\xaen top 50 \xc8\x99i \xc3\xaen Belgia, Europa \xc8\x99i Irlanda. Un ultim disc single, \xe2\x80\x9eStyle\xe2\x80\x9d, a fost eliberat, ocup\xc3\xa2nd pozi\xc8\x9bia cu num\xc4\x83rul 13 \xc3\xaen Regatul Unit. Albumul a s-a comercializat \xc3\xaen peste 300.000 de exemplare \xc3\xaen \xc8\x9bara natal\xc4\x83 a grupului, primind discul de platin\xc4\x83."